CELEX: 22013D0310
Language: el
Date: 2011-09-21 00:00:00
Title: 2013/310/ΕΕ: Απόφαση της μεικτής επιτροπής ΕΕ-ΔΟΠΑ, της 21ης Σεπτεμβρίου 2011 , για την έγκριση παραρτήματος σχετικά με την αεροπορική ασφάλεια στο μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας

25.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/45
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ-ΔΟΠΑ
   της 21ης Σεπτεμβρίου 2011
   για την έγκριση παραρτήματος σχετικά με την αεροπορική ασφάλεια στο μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας
   (2013/310/ΕΕ)
   Η ΜΕΙΚΤΗ ΕΠΙΤΡΟΠΗ EE-ΔΟΠΑ,
   Έχοντας υπόψη το μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας, που υπεγράφη στο Μόντρεαλ και τις Βρυξέλλες στις 28 Απριλίου και στις 4 Μαΐου 2011 (το ΜΣ μεταξύ ΕΕ-ΔΟΠΑ), και ιδίως το άρθρο 7 παράγραφος 3 στοιχείο γ),
   Εκτιμώντας τα ακόλουθα:
   Είναι σκόπιμο να συμπεριληφθεί παράρτημα σχετικά με την αεροπορική ασφάλεια στο ΜΣ μεταξύ ΕΕ-ΔΟΠΑ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το παράρτημα της παρούσας απόφασης, το οποίο αποτελεί αναπόσπαστο μέρος του ΜΣ μεταξύ ΕΕ-ΔΟΠΑ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Μόντρεαλ, 21 Σεπτεμβρίου 2011.
      
         
            Για τη μεικτή επιτροπή ΕΕ-ΔΟΠΑ
         
         
            Οι Πρόεδροι
         
      
      
         
            Για την Ευρωπαϊκή Ένωση
         
         Matthias RUETE
      
      
         
            Για τον Διεθνή Οργανισμό Πολιτικής Αεροπορίας
         
         Raymond BENJAMIN
      
   
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            
               ΑΣΦΑΛΕΙΑ ΠΤΗΣΕΩΝ
            
            1.   Στόχοι
            
            
                        1.1.
                     
                     
                        Τα συμβαλλόμενα μέρη συμφωνούν να συνεργαστούν στον τομέα της ασφάλειας πτήσεων στο πλαίσιο του μνημονίου συνεργασίας μεταξύ της Ευρωπαϊκής Ένωσης και της Διεθνούς Οργάνωσης Πολιτικής Αεροπορίας (ΔΟΠΑ), που μονογραφήθηκε στο Μόντρεαλ στις 27 Σεπτεμβρίου 2010.
                     
                  
                        1.2.
                     
                     
                        Πιστά στη δέσμευσή τους να επιτύχουν τα υψηλότερα επίπεδα ασφάλειας πτήσεων παγκοσμίως και την εναρμόνιση των προτύπων και συνιστώμενων πρακτικών (SARP) ασφάλειας πτήσεων σε παγκόσμιο επίπεδο, τα συμβαλλόμενα μέρη συμφωνούν να συνεργαστούν στενά σε πνεύμα διαφάνειας και διαλόγου για τον συντονισμό των δραστηριοτήτων τους στον τομέα της ασφάλειας πτήσεων.
                     
                  2.   Πεδίο εφαρμογής
            
            
                        2.1.
                     
                     
                        Για την επίτευξη των στόχων που αναφέρονται στο σημείο 1.2, τα μέρη συμφωνούν να συνεργαστούν στους ακόλουθους τομείς:
                        
                                    —
                                 
                                 
                                    διεξαγωγή τακτικού διαλόγου για θέματα ασφάλειας πτήσεων αμοιβαίου ενδιαφέροντος,
                                 
                              
                                    —
                                 
                                 
                                    επίτευξη διαφάνειας με την τακτική ανταλλαγή πληροφοριών και δεδομένων σχετικών με την ασφάλεια πτήσεων και με την παροχή αμοιβαίας πρόσβασης στις βάσεις δεδομένων,
                                 
                              
                                    —
                                 
                                 
                                    συμμετοχή σε δραστηριότητες ασφάλειας πτήσεων,
                                 
                              
                                    —
                                 
                                 
                                    αμοιβαία αναγνώριση των αποτελεσμάτων του Γενικού Ελεγκτικού Προγράμματος Εποπτείας της Ασφάλειας (USOAP) της ΔΟΠΑ και των επιθεωρήσεων τυποποίησης της ΕΕ,
                                 
                              
                                    —
                                 
                                 
                                    παρακολούθηση και ανάλυση της συμμόρφωσης των κρατών με τα πρότυπα της ΔΟΠΑ και εφαρμογή των συνιστώμενων πρακτικών,
                                 
                              
                                    —
                                 
                                 
                                    συνεργασία σε κανονιστικά θέματα και θέματα θέσπισης προτύπων,
                                 
                              
                                    —
                                 
                                 
                                    ανάπτυξη και παροχή έργων και προγραμμάτων τεχνικής βοήθειας,
                                 
                              
                                    —
                                 
                                 
                                    προώθηση της περιφερειακής συνεργασίας,
                                 
                              
                                    —
                                 
                                 
                                    ανταλλαγή εμπειρογνωμόνων, και
                                 
                              
                                    —
                                 
                                 
                                    παροχή κατάρτισης.
                                 
                              
                  
                        2.2.
                     
                     
                        Η συνεργασία που αναφέρεται στο σημείο 2.1 αναπτύσσεται στους τομείς στους οποίους ασκεί αρμοδιότητα η ΕΕ.
                     
                  3.   Εφαρμογή
            
            
                        3.1.
                     
                     
                        Τα συμβαλλόμενα μέρη μπορούν να θεσπίσουν πρακτικές ρυθμίσεις, καθορίζοντας αμοιβαία συμφωνημένους μηχανισμούς και διαδικασίες για την αποτελεσματική υλοποίηση της συνεργασίας στους τομείς που αναφέρονται στο σημείο 2.1. Οι εν λόγω πρακτικές ρυθμίσεις εγκρίνονται από την κοινή επιτροπή.
                     
                  4.   Διάλογος
            
            
                        4.1.
                     
                     
                        Τα συμβαλλόμενα μέρη συγκαλούν τακτικά συνεδριάσεις και τηλεδιασκέψεις κατά τις οποίες συζητούν θέματα ασφάλειας πτήσεων αμοιβαίου ενδιαφέροντος και, κατά περίπτωση, συντονίζουν τις δραστηριότητές τους.
                     
                  5.   Διαφάνεια, ανταλλαγή πληροφοριών, πρόσβαση στις βάσεις δεδομένων
            
            
                        5.1.
                     
                     
                        Τα συμβαλλόμενα μέρη ενθαρρύνουν, με την επιφύλαξη των εφαρμοστέων κανόνων τους, τη διαφάνεια στον τομέα της ασφάλειας πτήσεων στις σχέσεις τους με τρίτα μέρη.
                     
                  
                        5.2.
                     
                     
                        Τα συμβαλλόμενα μέρη εφαρμόζουν τη διαφάνεια στη συνεργασία τους και συνεργάζονται σε θέματα ασφάλειας πτήσεων με την ανταλλαγή συναφών και κατάλληλων δεδομένων ασφάλειας πτήσεων, πληροφοριών και τεκμηρίωσης για την ασφάλεια πτήσεων, παρέχοντας πρόσβαση στις σχετικές βάσεις δεδομένων και διευκολύνοντας την αμοιβαία συμμετοχή σε συνεδριάσεις. Προς τον σκοπό αυτόν, τα συμβαλλόμενα μέρη θεσπίζουν πρακτικές ρυθμίσεις, οι οποίες καθορίζουν τις διαδικασίες για την ανταλλαγή πληροφοριών και την παροχή πρόσβασης στις βάσεις δεδομένων και οι οποίες εγγυώνται την εμπιστευτικότητα των πληροφοριών που παρέχονται από το άλλο συμβαλλόμενο μέρος, σύμφωνα με το άρθρο 6 του μνημονίου συνεργασίας.
                     
                  6.   Συμμετοχή σε δραστηριότητες ασφάλειας πτήσεων
            
            
                        6.1.
                     
                     
                        Για την εφαρμογή του παρόντος παραρτήματος, κάθε συμβαλλόμενο μέρος προσκαλεί, κατά περίπτωση, το άλλο συμβαλλόμενο μέρος σε συνεδριάσεις και δραστηριότητες σχετικές με την ασφάλεια πτήσεων, με σκοπό τη διασφάλιση στενής συνεργασίας και συντονισμού. Οι λεπτομέρειες αυτής της συμμετοχής καθορίζονται στις πρακτικές ρυθμίσεις που συμφωνούνται από τα συμβαλλόμενα μέρη.
                     
                  7.   Συντονισμός του Γενικού Ελεγκτικού Προγράμματος Εποπτείας της Ασφάλειας (USOAP) της ΔΟΠΑ και των επιθεωρήσεων τυποποίησης της ΕΕ
            
            
                        7.1.
                     
                     
                        Τα συμβαλλόμενα μέρη συμφωνούν να ενισχύσουν τη συνεργασία τους στους τομείς του USOAP και των επιθεωρήσεων τυποποίησης, προκειμένου να εξασφαλιστεί η καλύτερη αξιοποίηση των περιορισμένων πόρων και η αποφυγή της επικάλυψης των προσπαθειών και ταυτόχρονα να διαφυλαχτεί η καθολικότητα και η ακεραιότητα του USOAP της ΔΟΠΑ.
                     
                  
                        7.2.
                     
                     
                        Για την επαλήθευση της συμμόρφωσης των κρατών μελών της ΕΕ με τα σχετικά με την ασφάλεια πτήσεων πρότυπα της ΔΟΠΑ και της εφαρμογής των συνιστώμενων πρακτικών της ΔΟΠΑ, καθώς και για την επίτευξη των στόχων του σημείου 7.1, τα συμβαλλόμενα μέρη καθιερώνουν ένα πλαίσιο στο οποίο διενεργούνται, κατά περίπτωση:
                        
                                    α)
                                 
                                 
                                    έλεγχοι εποπτείας της ασφάλειας πτήσεων του Ευρωπαϊκού Οργανισμού Ασφάλειας της Αεροπορίας (EASA) από τη ΔΟΠΑ όσον αφορά τα σχετικά με την ασφάλεια πρότυπα και συνιστώμενες πρακτικές (SARP) που καλύπτονται από τη νομοθεσία της ΕΕ, καθώς και ορισμένες λειτουργίες και καθήκοντα τα οποία εκτελεί ο EASA εξ ονόματος των κρατών μελών της ΕΕ• και
                                 
                              
                                    β)
                                 
                                 
                                    εποπτεία από τη ΔΟΠΑ των επιθεωρήσεων τυποποίησης της ΕΕ τις οποίες διενεργεί ο EASA στις εθνικές αρμόδιες αρχές των κρατών μελών της ΕΕ όσον αφορά τα σχετικά με την ασφάλεια πρότυπα και συνιστώμενες πρακτικές (SARP) που καλύπτονται από τη νομοθεσία της ΕΕ.
                                 
                              
                  
                        7.3.
                     
                     
                        Τα συμβαλλόμενα μέρη θεσπίζουν πρακτικές ρυθμίσεις, οι οποίες καθορίζουν τους μηχανισμούς και τις διαδικασίες που απαιτούνται για την αποτελεσματική εφαρμογή του πλαισίου που αναφέρεται στο σημείο 7.2. Οι εν λόγω πρακτικές ρυθμίσεις αφορούν, μεταξύ άλλων, τις ακόλουθες πτυχές:
                        
                                    α)
                                 
                                 
                                    το πεδίο εφαρμογής των δραστηριοτήτων παρέμβασης στο πλαίσιο του USOAP της ΔΟΠΑ, συμπεριλαμβανομένων των ελέγχων και των αποστολών επικύρωσης με βάση συγκριτική ανάλυση της νομοθεσίας της ΕΕ και των σχετικών με την ασφάλεια προτύπων και συνιστώμενων πρακτικών (SARP) της ΔΟΠΑ•
                                 
                              
                                    β)
                                 
                                 
                                    την αμοιβαία συμμετοχή στις αντίστοιχες δραστηριότητες ελέγχου, επιθεώρησης και επικύρωσης του κάθε συμβαλλόμενου μέρους•
                                 
                              
                                    γ)
                                 
                                 
                                    τις πληροφορίες που οφείλει να παρέχει κάθε συμβαλλόμενο μέρος για τους σκοπούς του USOAP της ΔΟΠΑ και των επιθεωρήσεων τυποποίησης του EASA•
                                 
                              
                                    δ)
                                 
                                 
                                    την εξασφάλιση της εμπιστευτικότητας εφόσον είναι αναγκαίο, την προστασία των δεδομένων και τον χειρισμό των ευαίσθητων πληροφοριών• και
                                 
                              
                                    ε)
                                 
                                 
                                    τις επιτόπιες επισκέψεις.
                                 
                              
                  8.   Ανταλλαγή πληροφοριών και αναλύσεων σχετικών με την ασφάλεια πτήσεων
            
            
                        8.1.
                     
                     
                        Με την επιφύλαξη των εφαρμοστέων κανόνων τους, τα συμβαλλόμενα μέρη ανταλλάσσουν χρήσιμα δεδομένα ασφάλειας τα οποία συλλέχθηκαν μέσω του USOAP και από άλλες πηγές, όπως τις δραστηριότητες της ΔΟΠΑ στο πλαίσιο της συνεχούς παρακολούθησης, τις επιθεωρήσεις τυποποίησης του EASA και τις επιθεωρήσεις SAFA, καθώς και τις αναλύσεις που πραγματοποιούνται με βάση τα εν λόγω δεδομένα.
                     
                  
                        8.2.
                     
                     
                        Τα συμβαλλόμενα μέρη συνεργάζονται στενά για τη λήψη οποιουδήποτε μέτρου με σκοπό τη διασφάλιση της αποτελεσματικότερης συμμόρφωσης προς τα πρότυπα και τις συνιστώμενες πρακτικές (SARP) στην ΕΕ και σε άλλα κράτη. Στην εν λόγω συνεργασία συμπεριλαμβάνονται η ανταλλαγή πληροφοριών, η διευκόλυνση του διαλόγου μεταξύ των ενδιαφερόμενων συμβαλλόμενων μερών, οι επιτόπιες επισκέψεις ή επιθεωρήσεις και ο συντονισμός των δραστηριοτήτων τεχνικής βοήθειας.
                     
                  9.   Κανονιστικά θέματα
            
            
                        9.1.
                     
                     
                        Κάθε συμβαλλόμενο μέρος εξασφαλίζει ότι το άλλο συμβαλλόμενο μέρος τηρείται ενήμερο για όλες τις νομοθετικές και κανονιστικές διατάξεις του, τα πρότυπα, τις απαιτήσεις και τις συνιστώμενες πρακτικές του, τα οποία ενδέχεται να επηρεάσουν την εφαρμογή του παρόντος παραρτήματος, καθώς και για κάθε τροποποίησή τους.
                     
                  
                        9.2.
                     
                     
                        Τα συμβαλλόμενα μέρη κοινοποιούν αμοιβαία και εγκαίρως τυχόν προτεινόμενες τροποποιήσεις των σχετικών νομοθετικών και κανονιστικών διατάξεών τους, προτύπων, απαιτήσεων και συνιστώμενων πρακτικών τους, στον βαθμό που ενδέχεται να έχουν επιπτώσεις στο παρόν παράρτημα. Με βάση τις εν λόγω τροποποιήσεις, η κοινή επιτροπή μπορεί να εγκρίνει τροποποιήσεις του παρόντος παραρτήματος, εφόσον κρίνεται αναγκαίο, σύμφωνα με το άρθρο 7 του μνημονίου συνεργασίας.
                     
                  
                        9.3.
                     
                     
                        Με σκοπό την εναρμόνιση των κανονισμών και των προτύπων ασφάλειας πτήσεων σε παγκόσμιο επίπεδο, τα συμβαλλόμενα μέρη προβαίνουν σε μεταξύ τους διαβουλεύσεις σχετικά με τα τεχνικά κανονιστικά θέματα στον τομέα της ασφάλειας πτήσεων κατά τα διάφορα στάδια των διαδικασιών θέσπισης κανόνων ή ανάπτυξης προτύπων και συνιστώμενων πρακτικών (SARP) και καλούνται να συμμετάσχουν στους συνδεδεμένους τεχνικούς οργανισμούς, κατά περίπτωση.
                     
                  
                        9.4.
                     
                     
                        Η ΔΟΠΑ ενημερώνει εγκαίρως την ΕΕ για τις αποφάσεις και τις συστάσεις της ΔΟΠΑ, οι οποίες επηρεάζουν τα σχετικά με την ασφάλεια πτήσεων πρότυπα και συνιστώμενες πρακτικές (SARP), παρέχοντάς της πλήρη πρόσβαση στις επιστολές προς τα κράτη και στα ηλεκτρονικά ενημερωτικά δελτία της ΔΟΠΑ.
                     
                  
                        9.5.
                     
                     
                        Κατά περίπτωση, η ΕΕ καταβάλλει προσπάθεια να εξασφαλίσει τη συμμόρφωση της συναφούς νομοθεσίας της ΕΕ προς τα σχετικά με την ασφάλεια πτήσεων πρότυπα και συνιστώμενες πρακτικές (SARP) της ΔΟΠΑ.
                     
                  
                        9.6.
                     
                     
                        Ανεξάρτητα από τις υποχρεώσεις των κρατών μελών της ΕΕ ως συμβαλλόμενων κρατών της σύμβασης του Σικάγου, η ΕΕ αρχίζει, κατά περίπτωση, διάλογο με τη ΔΟΠΑ για την παροχή τεχνικών πληροφοριών σε περιπτώσεις στις οποίες κατά την εφαρμογή της νομοθεσίας της ΕΕ ανακύπτουν ζητήματα σχετικά με τη συμμόρφωση προς τα πρότυπα της ΔΟΠΑ και την τήρηση των συνιστώμενων πρακτικών της ΔΟΠΑ.
                     
                  10.   Έργα και προγράμματα τεχνικής βοήθειας
            
            
                        10.1.
                     
                     
                        Τα συμβαλλόμενα μέρη συντονίζουν τη βοήθεια προς τα κράτη με σκοπό να διασφαλιστεί η αποτελεσματική χρήση των πόρων και η αποφυγή της επικάλυψης των προσπαθειών και ανταλλάσσουν πληροφορίες και δεδομένα όσον αφορά τα σχετικά με την ασφάλεια πτήσεων έργα και προγράμματα τεχνικής βοήθειας.
                     
                  
                        10.2.
                     
                     
                        Τα συμβαλλόμενα μέρη συμμετέχουν σε κοινές δραστηριότητες για την κίνηση και τον συντονισμό των διεθνών προσπαθειών με σκοπό την εξεύρεση χορηγών πρόθυμων και ικανών να συμβάλουν στη στοχοθετημένη τεχνική βοήθεια προς τα κράτη με σημαντικές ελλείψεις ασφάλειας πτήσεων.
                     
                  
                        10.3.
                     
                     
                        Η συμβολή της ΕΕ αφορά ειδικότερα προγράμματα και έργα με στόχο την παροχή βοήθειας στα κράτη και τις περιφερειακές υπηρεσίες πολιτικής αεροπορίας για την αντιμετώπιση σημαντικών ελλείψεων στην ασφάλεια πτήσεων, την εφαρμογή των προτύπων και συνιστώμενων πρακτικών (SARP) της ΔΟΠΑ, την ανάπτυξη της κανονιστικής συνεργασίας και την ενίσχυση των εθνικών συστημάτων εποπτείας της ασφάλειας πτήσεων, μεταξύ άλλων μέσω της δημιουργίας περιφερειακών συστημάτων εποπτείας της ασφάλειας πτήσεων.
                     
                  11.   Περιφερειακή συνεργασία
            
            
                        11.1.
                     
                     
                        Τα συμβαλλόμενα μέρη δίνουν προτεραιότητα στις δραστηριότητες που αποβλέπουν στην επιτάχυνση της δημιουργίας περιφερειακών οργανισμών εποπτείας της ασφάλειας πτήσεων, εφόσον η περιφερειακή προσέγγιση προσφέρει δυνατότητες βελτίωσης της σχέσης κόστους-οφέλους, της εποπτείας και/ή των διαδικασιών τυποποίησης.
                     
                  12.   Συνδρομή εμπειρογνωμόνων
            
            
                        12.1.
                     
                     
                        Με την επιφύλαξη των προγραμμάτων παροχής συνδρομής από εμπειρογνώμονες που αναπτύσσονται εκτός των πεδίου εφαρμογής του παρόντος παραρτήματος, η ΕΕ καταβάλλει προσπάθεια ώστε να θέτει στη διάθεση της ΔΟΠΑ, κατόπιν αιτήσεως, εμπειρογνώμονες με αποδεδειγμένη τεχνική εμπειρογνωμοσύνη σε συναφείς τομείς της ασφάλειας πτήσεων, για την εκτέλεση καθηκόντων και τη συμμετοχή σε δραστηριότητες οι οποίες εμπίπτουν στο πεδίο εφαρμογής του παρόντος παραρτήματος. Οι όροι αυτής της παροχής συνδρομής από εμπειρογνώμονες καθορίζονται με πρακτική ρύθμιση μεταξύ των συμβαλλόμενων μερών.
                     
                  13.   Κατάρτιση
            
            
                        13.1.
                     
                     
                        Κατά περίπτωση, κάθε συμβαλλόμενο μέρος διευκολύνει στη συμμετοχή προσωπικού του άλλου συμβαλλόμενου μέρους σε οποιαδήποτε σχετικά με την ασφάλεια πτήσεων προγράμματα κατάρτισης τα οποία παρέχει.
                     
                  
                        13.2.
                     
                     
                        Τα συμβαλλόμενα μέρη ανταλλάσσουν πληροφορίες και υλικό όσον αφορά τα σχετικά με την ασφάλεια πτήσεων προγράμματα κατάρτισης και, κατά περίπτωση, συντονίζουν και συνεργάζονται για την ανάπτυξη προγραμμάτων κατάρτισης.
                     
                  
                        13.3.
                     
                     
                        Στο πλαίσιο των δραστηριοτήτων που υπάγονται στο άρθρο 10 του παρόντος παραρτήματος, τα συμβαλλόμενα μέρη συνεργάζονται για να διευκολύνουν και να συντονίσουν τη συμμετοχή σε προγράμματα κατάρτισης ασκούμενων οι οποίοι προέρχονται από κράτη ή περιφέρειες στα οποία παρέχεται τεχνική βοήθεια από ένα εκ των συμβαλλόμενων μερών.
                     
                  14.   Επανεξέταση
            
            
                        14.1.
                     
                     
                        Τα συμβαλλόμενα μέρη επανεξετάζουν τακτικά την εφαρμογή του παρόντος παραρτήματος και, εφόσον κρίνεται αναγκαίο, λαμβάνουν υπόψη τυχόν συναφείς εξελίξεις ως προς τις πολιτικές ή τις κανονιστικές ρυθμίσεις.
                     
                  
                        14.2.
                     
                     
                        Κάθε επανεξέταση του παρόντος παραρτήματος διενεργείται από την κοινή επιτροπή η οποία συστήνεται δυνάμει του άρθρου 7 του μνημονίου συνεργασίας.
                     
                  15.   Έναρξη ισχύος, τροποποιήσεις και καταγγελία
            
            
                        15.1.
                     
                     
                        Το παρόν παράρτημα αρχίζει να ισχύει από την ημερομηνία έγκρισής του από την κοινή επιτροπή και παραμένει σε ισχύ μέχρι την καταγγελία του.
                     
                  
                        15.2.
                     
                     
                        Οι πρακτικές ρυθμίσεις που συμφωνούνται δυνάμει του παρόντος παραρτήματος αρχίζουν να ισχύουν από την ημερομηνία έγκρισής τους από την κοινή επιτροπή.
                     
                  
                        15.3.
                     
                     
                        Κάθε τροποποίηση ή καταγγελία των πρακτικών ρυθμίσεων που εγκρίνονται δυνάμει του παρόντος παραρτήματος αποτελεί αντικείμενο συμφωνίας στο πλαίσιο της κοινής επιτροπής.
                     
                  
                        15.4.
                     
                     
                        Το παρόν παράρτημα μπορεί να καταγγελθεί ανά πάσα στιγμή από οποιοδήποτε συμβαλλόμενο μέρος. Η καταγγελία αυτή παράγει αποτελέσματα έξι μήνες μετά την ημερομηνία παραλαβής της σχετικής έγγραφης κοινοποίησης από το ένα συμβαλλόμενο μέρος προς το άλλο, εκτός εάν η εν λόγω κοινοποίηση καταγγελίας ανακληθεί με την κοινή συναίνεση των συμβαλλόμενων μερών πριν από τη λήξη της εξάμηνης προθεσμίας.
                     
                  
                        15.5.
                     
                     
                        Κατά παρέκκλιση κάθε άλλης διάταξης του παρόντος άρθρου, εάν καταγγελθεί το μνημόνιο συνεργασίας, καταγγέλλονται ταυτόχρονα το παρόν παράρτημα και οποιαδήποτε πρακτική ρύθμιση έχει εγκριθεί δυνάμει αυτού.»